nibzard/narodne-novine-full-text-markdown huggingface dataset:
## Rješenje kojim se društvu Džinić d.o.o. za zastupanje u osiguranju, Županja, daje dozvola za obavljanje poslova zastupanja u osiguranju

### NN 10/2008 (23.1.2008.), Rješenje kojim se društvu Džinić d.o.o. za zastupanje u osiguranju, Županja, daje dozvola za obavljanje poslova zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**326**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05), te članka 252. stavak 2. Zakona o osiguranju (»Narodne novine«
broj 151/05), Uprava Hrvatske agencije za nadzor financijskih usluga, odlučujući
o zahtjevu Antuna Džinića iz Županje, Ilirskog preporoda 19, osnivača društva
Džinić d.o.o. za zastupanje u osiguranju, Županja, Josipa Jurja Strossmayera
171, za izdavanje dozvole za obavljanje poslova zastupanja u osiguranju, na
sjednici održanoj 17. siječnja 2008. godine donijela je

## RJEŠENJE

1. Društvu Džinić d.o.o. za zastupanje u osiguranju, Županja, Josipa Jurja
Strossmayera 171, daje se dozvola za obavljanje poslova zastupanja u osiguranju.
2. Društvo Džinić d.o.o. za zastupanje u osiguranju, Županja, Josipa Jurja
Strossmayera 171, može početi obavljati poslove zastupanja u osiguranju nakon
upisa djelatnosti u sudski registar.
3. Društvo Džinić d.o.o. za zastupanje u osiguranju, Županja, Josipa Jurja
Strossmayera 171, dužno je u roku od tri dana od dana upisa u sudski registar,
Hrvatskoj agenciji za nadzor financijskih usluga dostaviti rješenje o upisu u
sudski registar.
4. Izrjeka ovog rješenja objavit će se u »Narodnim novinama«.

Klasa: UP/I-453-02/08-37/1
Urbroj: 326-112-08-2
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-326
## Rješenje kojim se društvu Bosilj zastupanje društvo s ograničenom odgovornošću za zastupanje u osiguranju, Garešnica, daje dozvola za obavljanje djelatnosti zastupanja u osiguranju

### NN 10/2008 (23.1.2008.), Rješenje kojim se društvu Bosilj zastupanje društvo s ograničenom odgovornošću za zastupanje u osiguranju, Garešnica, daje dozvola za obavljanje djelatnosti zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**327**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i članka 251. Zakona o osiguranju (»Narodne novine« broj 151/05),
Uprava Hrvatske agencije za nadzor financijskih usluga, odlučujući o zahtjevu
društva Bosilj d.o.o., Garešnica, Petra Svačića 44/d, osnivača društva Bosilj
zastupanje društvo s ograničenom odgovornošću za zastupanje u osiguranju,
Garešnica, Petra Svačića 44/d, za izdavanje dozvole za obavljanje poslova
zastupanja u osiguranju u stanici za tehnički pregled vozila Centar za vozila
Hrvatske – STP »Bosilj« d.o.o., Garešnica, Petra Svačića 44/d, na sjednici
održanoj 17. siječnja 2008. godine donijela je

## RJEŠENJE

1. Društvu Bosilj zastupanje društvo s ograničenom odgovornošću za zastupanje u
osiguranju, Garešnica, Petra Svačića 44/d, daje se dozvola za obavljanje
djelatnosti zastupanja u osiguranju u stanici za tehnički pregled vozila:
– Centar za vozila Hrvatske – STP »Bosilj« d.o.o. Garešnica, Petra Svačića 44/d;
2. Dozvola za obavljanje djelatnosti zastupanja u osiguranju iz točke 1. odnosi
se isključivo za vrste osiguranja:
– osiguranje od nezgode,
– osiguranje od odgovornosti za upotrebu motornih vozila.
3. Društvo Bosilj zastupanje društvo s ograničenom odgovornoš­ću za zastupanje u
osiguranju, Garešnica, Petra Svačića 44/d, dužno je najkasnije osam dana prije
početka poslovanja, Hrvatskoj agenciji za nadzor financijskih usluga dostaviti
obavijest o početku poslovanja, sa izvatkom iz sudskog registra.
4. Izrjeka ovog rješenja objavit će se u »Narodnim novinama«.

Klasa: UP/I-453-02/07-38/14
Urbroj: 326-112-08-3
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-327
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje člana Uprave Društva Marija Radakovića iz Zagreba

### NN 10/2008 (23.1.2008.), Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje člana Uprave Društva Marija Radakovića iz Zagreba

# HRVATSKA AGENCIJA ZA NADZOR FINANCIJSKIH USLUGA

**328**

Na temelju odredbi članka 15. točke 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, br. 140/05)
primjenom odredbi članka 14., 15. i 27a. Zakona o obveznim i dobrovoljnim
mirovinskim fondovima (»Narodne novine« broj 49/99, 63/00, 103/03, 177/04 i
71/07), a u svezi članka 2. Pravilnika o dokumentaciji koja se prilaže zahtjevu
za autorizaciju (»Narodne novine« br. 57/01 i 128/02), Uprava Hrvatske agencije
za nadzor financijskih usluga odlučujući o zahtjevu za odobravanje imenovanja
člana Uprave Društva PBZ Croatia osiguranja d.d. za upravljanje obveznim
mirovinskim fondom, Zagreb, Ulica kralja Držislava 5, na sjednici održanoj 17.
siječnja 2008. godine donijela je

## RJEŠENJE

1. Daje se suglasnost PBZ Croatia osiguranju d.d. za upravljanje obveznim
mirovinskim fondom, na imenovanje člana Uprave Društva Marija Radakovića iz
Zagreba, Ohridska 31.
2. Ovo rješenje objavit će se u »Narodnim novinama«.

```
Obrazloženje
```

PBZ Croatia osiguranje d.d. za upravljanje obveznim mirovinskim fondom (u
daljnjem tekstu: Društvo) dostavilo je 21. prosinca 2007. godine Hrvatskoj
agenciji za nadzor financijskih usluga zahtjev za izdavanje suglasnosti na
imenovanje Marija Radakovića iz Zagreba, Ohridska 31, za člana Uprave Društva.
Društvo je 7. siječ­nja 2008. godine dopunilo predmetni zahtjev.
Uz isti prilažu svu potrebnu dokumentaciju kako to propisuje Pravilnik o
dokumentaciji koja se prilaže zahtjevu za autorizaciju (»Narodne novine« br.
57/01 i 128/02).
Pregledom zahtjeva, utvrđeno je da je Društvo poslalo svu potrebnu dokumentaciju
iz koje je razvidno da predloženi zadovoljava uvjete propisane u čl. 14. Zakona
o obveznim i dobrovoljnim mirovinskim fondovima i čl. 239. i 244. Zakona o
trgovačkim društvima, odnosno da ne postoje okolnosti iz čl. 15. Zakona o
obveznim i dobrovoljnim mirovinskim fondovima.
Slijedom navedenog Agencija nalazi da su za predloženog člana Uprave Društva
ispunjene zakonom propisane pretpostavke pri obavljanju funkcije člana Uprave
društva za upravljanje obveznim mirovinskim fondom.
Sukladno odredbi čl. 8. st. 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-140-01/07-30/10
Urbroj: 326-113-08-3
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-328
## Rješenje kojim se Dubravku Orlovcu i Lejli Hasanbegović daje odobrenje za obavljanje funkcije člana uprave društva BKS-leasing Croatia d.o.o., Zagreb, i Društvu BKS-leasing Croatia d.o.o., Zagreb, daj

### NN 10/2008 (23.1.2008.), Rješenje kojim se Dubravku Orlovcu i Lejli Hasanbegović daje odobrenje za obavljanje funkcije člana uprave društva BKS-leasing Croatia d.o.o., Zagreb, i Društvu BKS-leasing Croatia d.o.o., Zagreb, daj

# HRVATSKA AGENCIJA ZA NADZOR FINANCIJSKIH USLUGA

**329**

Na temelju odredbi članka 8. stavka 1. i članka 19. Zakona o Hrvatskoj agenciji
za nadzor financijskih usluga (»Narodne novine« br. 140/05), te odredbe članka
15. Zakona o leasingu (»Narodne novine« br: 135/06) u svezi s odredbama članka
106. i članka 21. Zakona o leasingu (»Narodne novine« br: 135/06) odlučujući u
objedinjenom postupku o zahtjevima Nadzornog odbora društva BKS-leasing Croatia
d.o.o., Zagreb, Kršnjavoga 1, za izdavanje odobrenja za obavljanje funkcije
članova uprave i zahtjeva društva BKS-leasing Croatia d.o.o., Zagreb, Kršnjavoga
1, za izdavanje odobrenja za obavljanje poslova leasinga, zastupano po
punomoćniku odvjetniku Tihomiru Houški iz Odvjetničkog društva Owens i Houška iz
Zagreba, Praška 10, Uprava Hrvatske agencije za nadzor financijskih usluga na
sjednici održanoj 17. siječnja 2008. godine, donijela je

## RJEŠENJE

I. Dubravku Orlovcu iz Zagreba, Andrije Hebranga 7, rođenom 23. travnja 1959.
godine u Zagrebu, daje se odobrenje za obavljanje funkcije člana uprave društva
BKS– leasing Croatia d.o.o., Zagreb, Kršnjavoga 1, MBS: 080416730;
II. Lejli Hasanbegović iz Zagreba, Garešnička 35, rođenoj 1. studenog 1974. u
Zagrebu, daje se odobrenje za obavljanje funkcije člana uprave društva BKS-leasing
Croatia d.o.o., Zagreb, Kršnjavoga 1, MBS: 080416730;
III. Društvu BKS-leasing Croatia d.o.o., Zagreb, Kršnjavoga 1, MBS: 080416730,
daje se odobrenje za obavljanje poslova financijskog leasinga i poslova
operativnog leasinga.
IV. Izrjeka ovog Rješenja objavit će se u »Narodnim novinama«.

Klasa: UP/I-451-01/07-02/36
Urbroj: 326-114-08-7
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-329
## Odluka o najvišem postotku naknade banke skrbnika za 2008. godinu

### NN 10/2008 (23.1.2008.), Odluka o najvišem postotku naknade banke skrbnika za 2008. godinu

# HRVATSKA AGENCIJA ZA NADZOR FINANCIJSKIH USLUGA

**330**

Na temelju odredbi članka 15. stavak 1., točka 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, br. 140/05),
primjenom odredbi članka 85. stavak 2. Zakona o obveznim i dobrovoljnim
mirovinskim fondovima (»Narodne novine«, br. 49/99, 63/00, 103/03, 177/04 i
71/07), Hrvatska agencije za nadzor financijskih usluga na sjednici održanoj 17.
siječnja 2008., donijela je

## ODLUKU

### O NAJVIŠEM POSTOTKU NAKNADE BANKE SKRBNIKA ZA 2008. GODINU

Članak 1.

Banka skrbnik, za poslove skrbništva u 2008. godini, ostvaruje pravo na naknadu
od 0,1% godišnje od ukupne imovine mirovinskog fonda.

Članak 2.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/08-04/1
Urbroj: 326-01-08-1
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Odluka, NN 10/2008-330
## Rješenje kojim se daje suglasnost društvu za upravljanje investicijskim fondovima Alternative Invest d.o.o. za upravljanje investicijskim fondovima, Zagreb, na imenovanje člana Uprave društva Tomislav

### NN 10/2008 (23.1.2008.), Rješenje kojim se daje suglasnost društvu za upravljanje investicijskim fondovima Alternative Invest d.o.o. za upravljanje investicijskim fondovima, Zagreb, na imenovanje člana Uprave društva Tomislav

# HRVATSKA AGENCIJA ZA NADZOR FINANCIJSKIH USLUGA

**331**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, broj 140/05)
i članka 27. Zakona o investicijskim fondovima (»Narodne novine«, broj 150/05),
i članaka 3. i 4. Pravilnika o uvjetima za obavljanje poslova članova uprave
društva za upravljanje investicijskim fondovima (»Narodne novine«, broj 29/06),
Hrvatska agencija za nadzor financijskih usluga, odlučujući o zahtjevu društva u
osnivanju Alternative invest d.o.o. za upravljanje investicijskim fondovima iz
Zagreba, u predmetu izdavanja suglasnosti na imenovanje člana Uprave društva
Alternative invest d.o.o., Zagreb, temeljem odluke Uprave na sjednici održanoj
17. siječnja 2008., donijela je:

## RJEŠENJE

1. Daje se suglasnost društvu za upravljanje investicijskim fondovima
Alternative invest d.o.o. za upravljanje investicijskim fondovima, Zagreb, na
imenovanje člana Uprave društva Tomislava Marinca iz Zagreba, Jamine 8c.
2. Izrjeka ovoga rješenja objavit će se u »Narodnim novinama«.

Klasa: UP/I-451-04/07-05/55
Urbroj: 326-113-08-7
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-331
## Rješenje kojim se daje suglasnost društvu za upravljanje investicijskim fondovima Alternative Invest d.o.o. za upravljanje fondovima, Zagreb na imenovanje člana Uprave društva Kornelije Vidaković iz Z

### NN 10/2008 (23.1.2008.), Rješenje kojim se daje suglasnost društvu za upravljanje investicijskim fondovima Alternative Invest d.o.o. za upravljanje fondovima, Zagreb na imenovanje člana Uprave društva Kornelije Vidaković iz Z

# HRVATSKA AGENCIJA ZA NADZOR FINANCIJSKIH USLUGA

**332**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, broj 140/05)
i članka 27. Zakona o investicijskim fondovima (»Narodne novine«, broj 150/05),
i članaka 3. i 4. Pravilnika o uvjetima za obavljanje poslova članova uprave
društva za upravljanje investicijskim fondovima (»Narodne novine«, broj 29/06),
Hrvatska agencija za nadzor financijskih usluga, odlučujući o zahtjevu društva u
osnivanju Alternative invest d.o.o. za uprav­ljanje investicijskim fondovima iz
Zagreba u predmetu izdavanja suglasnosti na imenovanje člana Uprave društva
Alternative invest d.o.o.,za upravljanje investicijskim fondovima, Zagreb
temeljem odluke Uprave na sjednici održanoj 17. siječnja 2008., donijela je:

## RJEŠENJE

1. Daje se suglasnost društvu za upravljanje investicijskim fondovima
Alternative invest d.o.o. za upravljanje fondovima, Zagreb na imenovanje člana
Uprave društva Kornelije Vidaković iz Zagreba, L. Ružičke 40.
2. Izrjeka ovoga rješenja objavit će se u »Narodnim novinama«.

Klasa: UP/I-451-04/07-05/56
Urbroj: 326-113-08-2
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-332
## Rješenje kojim se društvu za upravljanje investicijskim fondovima Alternative invest d.o.o. za upravljanje investicijskim fondovima, Zagreba daje odobrenje za poslovanje

### NN 10/2008 (23.1.2008.), Rješenje kojim se društvu za upravljanje investicijskim fondovima Alternative invest d.o.o. za upravljanje investicijskim fondovima, Zagreba daje odobrenje za poslovanje

# HRVATSKA AGENCIJA ZA NADZOR FINANCIJSKIH USLUGA

**333**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, broj
140/05), članka 28. i 29. Zakona o investicijskim fondovima (»Narodne novine«,
broj 150/05) i članka 2. Pravilnika o sadržaju dokumenata koji se prilažu uz
zahtjev za izdavanje odobrenja za rad društva za upravljanje investicijskim
fondovima (»Narodne novine«, broj 29/06), Hrvatska agencija za nadzor
financijskih usluga, odlučujući o zahtjevu društva u osnivanju Alternative
invest d.o.o. za upravljanje investicijskim fondovima, iz Zagreba, u predmetu
izdavanja odobrenja za poslovanje društva za upravljanje investicijskim
fondovima Alternative invest d.o.o. za upravljanje investicijskim fondovima, iz
Zagreba, temeljem odluke Uprave na sjednici održanoj 17. siječnja 2008.,
donijela je:

## RJEŠENJE

1. Društvu za upravljanje investicijskim fondovima Alternative invest d.o.o. za
upravljanje investicijskim fondovima, Zagreb daje se odobrenje za poslovanje.
2. Izrjeka ovoga rješenja objavit će se u »Narodnim novinama«.

Klasa: UP/I-451-04/07-05/54
Urbroj: 326-113-08-6
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-333
## Rješenje kojim se društvu za upravljanje investicijskim fondovima Quaestus Invest d.o.o., Zagreb, odobrava osnivanje Quaestus nekretnine d.d. zatvorenog investicijskog fonda s javnom ponudom za ulagan

### NN 10/2008 (23.1.2008.), Rješenje kojim se društvu za upravljanje investicijskim fondovima Quaestus Invest d.o.o., Zagreb, odobrava osnivanje Quaestus nekretnine d.d. zatvorenog investicijskog fonda s javnom ponudom za ulagan

# HRVATSKA AGENCIJA ZA NADZOR FINANCIJSKIH USLUGA

**334**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 5., 61, 80., 105. i 113. Zakona o investicijskim fondovima (»Narodne
novine« br. 150/05), Uprava Hrvatske agencije za nadzor financijskih usluga, na
zahtjev društva za upravljanje investicijskim fondovima Quaestus Invest d.o.o.,
Zagreb, Jurišićeva 1a, zastupanog po Odvjetničkom društvu Laktić&partneri,
Zagreb, Savska cesta 129/III u predmetu odobrenja za osnivanje i prijave upisa u
registar fondova Quaestus nekretnine d.d. zatvorenog investicijskog fonda s
javnom ponudom za ulaganje u nekretnine, na sjednici održanoj 17. siječnja 2008.
godine donijela je

## RJEŠENJE

1. Društvu za upravljanje investicijskim fondovima Quaestus Invest d.o.o.,
Zagreb, Jurišićeva 1a, odobrava se osnivanje Quaestus nekretnine d.d. zatvorenog
investicijskog fonda s javnom ponudom za ulaganje u nekretnine.
2. Društvu za upravljanje investicijskim fondovima Quaestus Invest d.o.o.,
Zagreb, Jurišićeva 1a, odobrava se Prospekt i Statut Quaestus nekretnine d.d.
zatvorenog investicijskog fonda s javnom ponudom za ulaganje u nekretnine.
3. Društvo za upravljanje investicijskim fondovima Quaestus Invest d.o.o.,
Zagreb, Jurišićeva 1a, obvezno je objaviti Prospekt i Statut Quaestus nekretnine
d.d. zatvorenog investicijskog fonda s javnom ponudom za ulaganje u nekretnine u
jednim dnevnim novinama u roku od sedam dana od dana dostave ovoga rješenja.
4. Odobrava se izbor Raiffeisenbank Austria d.d., Zagreb, Petrinjska 59, koja će
obavljati poslove depozitne banke za Quaestus nekretnine d.d. zatvorenog
investicijskog fonda s javnom ponudom za ulaganje u nekretnine i to na temelju
ugovora sklopljenog između društva za upravljanje investicijskim fondovima
Quaestus Invest d.o.o. Zagreb, Jurišićeva 1a i Raiffeisenbank Austria d.d.,
Zagreb, Petrinjska 59.
5. Quaestus nekretnine d.d. zatvoreni investicijski fond s javnom ponudom za
ulaganje u nekretnine upisuje se u registar fondova pod identifikacijskim brojem
NEK010.
6. Izrjeka ovoga rješenja objavit će se u »Narodnim novinama«.

Klasa: UP/I-451-04/07-06/32
Urbroj: 326-113-08-9
Zagreb, 17. siječnja 2008.

Zamjenik
predsjednika Uprave
**Ivo Šulenta**, v. r.

Rješenje, NN 10/2008-334
## Dopuna Popisa u upisniku uvoznika šumskog sjemena i šumskih sadnica

### NN 11/2008 (25.1.2008.), Dopuna Popisa u upisniku uvoznika šumskog sjemena i šumskih sadnica

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**336**

Ministarstvo poljoprivrede, šumarstva i vodnoga gospodarstva na temelju članka
16., stavka 1., točke 4. Pravilnika o načinu i uvjetima upisa u upisnike iz
šumskog sjemenarstva i rasadničarstva (»Narodne novine«, br. 82/99) objavljuje

## DOPUNU POPISA

### U UPISNIKU UVOZNIKA ŠUMSKOG SJEMENA I ŠUMSKIH SADNICA

20. ABIES d.o.o. Križevci, Ulica kralja Tomislava 78
21. LATUS CENTAR d.o.o. Zagreb, I. Vidovčica 21
22. RUDINA d.o.o. Budrovci, Stanka Lehote 92.

Klasa: 321-07/03-01/1
Urbroj: 525-1-07-3
Zagreb, 30. prosinca 2007.

Ministar
**Petar Čobanković**, v. r.

Izmjene i dopune, NN 11/2008-336
## Dopuna Popisa u upisniku proizvođača šumskih sadnica

### NN 11/2008 (25.1.2008.), Dopuna Popisa u upisniku proizvođača šumskih sadnica

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**337**

Ministarstvo poljoprivrede, šumarstva i vodnoga gospodarstva na temelju članka
19., stavka 1., točke 5. Pravilnika o načinu i uvjetima upisa u upisnike iz
šumskog sjemenarstva i rasadničarstva (»Narodne novine«, br. 82/99) objavljuje

## DOPUNU POPISA

### U UPISNIKU PROIZVOĐAČA ŠUMSKIH SADNICA

4. ABIES d.o.o. Križevci, s pravom proizvodnje normalnih i selekcioniranih
šumskih sadnica listača i četinjača u rasadniku LJEŠTAKI, ukupne površine 0.9
ha.

Klasa: 321-07/03-01/5
Urbroj: 525-1-07-3
Zagreb, 30. prosinca 2007.

Ministar
**Petar Čobanković**, v. r.

Izmjene i dopune, NN 11/2008-337
## Dopuna Popisa priznatih sjemenskih sastojina

### NN 11/2008 (25.1.2008.), Dopuna Popisa priznatih sjemenskih sastojina

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**338**

Ministarstvo poljoprivrede, šumarstva i vodnoga gospodarstva na temelju članka
8., stavka 1., točke 5. Pravilnika o načinu i uvjetima upisa u upisnike iz
šumskog sjemenarstva i rasadničarstva (»Narodne novine«, br. 82/99) objavljuje

## DOPUNU POPISA

### PRIZNATIH SJEMENSKIH SASTOJINA

**koje su na zahtjev proizvođača poduzeća »Hrvatske šume« d.o.o. Zagreb upisane u
Upisnik proizvođača šumskoga sjemena**

Uprava šuma – Podružnica Bjelovar
160. obična bukva u gospodarskoj jedinici GRĐEVAČKA BILOGORA, odjel/odsjek 47b,
48b, šumarija Veliki Grđevac pod upisnim brojem 637
Uprava šuma – Podružnica Zagreb
161. obična bukva u gospodarskoj jedinici VUKOMERIČKE GORICE II, odjel/odsjek
54a, šumarija Velika Gorica pod upisnim brojem 638
Uprava šuma – Podružnica Koprivnica
162. crni orah u gospodarskoj jedinici DONJE MEĐIMURJE, odjel/odsjek 28a,
šumarija Čakovec pod upisnim brojem 639
Uprava šuma – Podružnica Našice
163. divlja trešnja (skupina stabala) u gospodarskoj jedinici KRNDIJA GAZIJSKA,
odjel/odsjek 67a, šumarija Đurđenovac pod upisnim brojem 640.

Klasa: 321-07/03-01/3
Urbroj: 525-3-07-03
Zagreb, 30. prosinca 2007.

Ministar
**Petar Čobanković**, v. r.

Izmjene i dopune, NN 11/2008-338
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Izmjena Popisa izabranih sjemenskih sastojina

### NN 11/2008 (25.1.2008.), Izmjena Popisa izabranih sjemenskih sastojina

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**339**

Ministarstvo poljoprivrede, šumarstva i vodnoga gospodarstva na temelju članka
8., stavka 1., točke 5. Pravilnika o načinu i uvjetima upisa u upisnike iz
šumskog sjemenarstva i rasadničarstva (»Narodne novine«, br. 82/99) objavljuje

## IZMJENU POPISA

### IZABRANIH SJEMENSKIH SASTOJINA

**koje su na zahtjev proizvođača poduzeća »Hrvatske šume« d.o.o. Zagreb izbrisane
iz Upisnika proizvođača šumskoga sjemena**

19. hrasta kitnjaka u gospodarskoj jedinici JAVORNIK, odjel/odsjek 149b,
šumarija Sirač, Uprava šuma Podružnica Bjelovar pod upisnim brojem 219
20. hrasta lužnjaka u gospodarskoj jedinici GRĐEVAČKA BILOGORA, odjel/odsjek 9b,
šumarija Veliki Grđevac, Uprava šuma Podružnica Bjelovar pod upisnim brojem 246
(dio).

Klasa: 321-07/03-01/10
Urbroj: 525-1-07-3
Zagreb, 30. prosinca 2007.

Ministar
**Petar Čobanković**, v. r.

Izmjene i dopune, NN 11/2008-339
## Izmjena Popisa priznatih sjemenskih sastojina

### NN 11/2008 (25.1.2008.), Izmjena Popisa priznatih sjemenskih sastojina

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**340**

Ministarstvo poljoprivrede, šumarstva i vodnoga gospodarstva na temelju članka
8., stavka 1., točke 5. Pravilnika o načinu i uvjetima upisa u upisnike iz
šumskog sjemenarstva i rasadničarstva (»Narodne novine«, br. 82/99) objavljuje

## IZMJENU POPISA

### PRIZNATIH SJEMENSKIH SASTOJINA

**koje su na zahtjev proizvođača poduzeća »Hrvatske šume« d.o.o. Zagreb izbrisane
iz Upisnika proizvođača šumskoga sjemena**

86. hrasta lužnjaka u gospodarskoj jedinici BREZOVICA, odjel/odsjek 88c,
šumarija Sisak, Uprava šuma Podružnica Sisak pod upisnim brojem 367 (dio)
87. korzičkog crnog bora u gospodarskoj jedinici TRAMONTANA, odjel/odsjek 44b,
šumarija Cres-Lošinj, Uprava šuma Podružnica Buzet pod upisnim brojem 492
88. hrasta lužnjaka u gospodarskoj jedinici ILIJANSKA-JELAS, odjel/odsjek 15b,
šumarija Trnjani, Uprava šuma Podružnica Nova Gradiška pod upisnim brojem 160
(dio)
89. hrasta lužnjaka u gospodarskoj jedinici OBRADOVAČKE NIZINSKE ŠUME,
odjel/odsjek 5c, šumarija Orahovica, Uprava šuma Podružnica Našice pod upisnim
brojem 90.

Klasa: 321-07/03-01/9
Urbroj: 525-1-07-3
Zagreb, 30. prosinca 2007.

Ministar
**Petar Čobanković**, v. r.

Izmjene i dopune, NN 11/2008-340
## Pravilnik o izmjeni Pravilnika o uvjetima i načinu ostvarivanja prava na ortopedska i druga pomagala

### NN 11/2008 (25.1.2008.), Pravilnik o izmjeni Pravilnika o uvjetima i načinu ostvarivanja prava na ortopedska i druga pomagala

# HRVATSKI ZAVOD ZA ZDRAVSTVENO OSIGURANJE

**341**

Na osnovi članka 138., a u svezi s člankom 139. Zakona o obvez­nom zdravstvenom
osiguranju (»Narodne novine« broj 85/06., 105/06.,118/06., 77/07. i 111/07.) i
članka 19. Statuta Hrvatskog za­voda za zdravstveno osiguranje (»Narodne novine«
broj 16/02., 24/02. i 58/03.) Upravno vijeće Hrvatskog zavoda za zdravstveno
osiguranje na 53. sjednici održanoj 15. siječnja 2008. godine donijelo je

## PRAVILNIK

### O IZMJENI PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja prava na ortopedska i druga
pomagala (»Narodne novine« broj 89/07. – pročišćeni tekst i 134/07.) članak 80.
mijenja se i glasi:

*»Članak 80.*

Osigurana osoba s potpunim gubitkom sluha (gluha osoba) ima pravo na sljedeća
surdotehnička pomagala:
1. svjetlosni signalizator plača djeteta
2. svjetlosnu ili vibracijsku budilicu
3. telefaksni uređaj.
Pomagalo iz stavka 1. točke 1. ovog članka odobrava se osiguranoj osobi – jednom
od roditelja koji ima potpuni gubitak sluha do navršene sedme godine života
djeteta.
Pomagalo iz stavka 1. točke 2. ovoga članka odobrava se osiguranoj osobi s
potpunim gubitkom sluha koja je radno aktivna ili je na redovitom školovanju,
odnosno prekvalifikaciji.
Pomagalo iz stavka 1. točke 3. ovoga članka odobrava se osiguranoj osobi s
potpunim gubitkom sluha koja ima navršenih 18 godina života pod uvjetom da živi
sama ili da živi u kućanstvu s osobama koje također imaju potpuni gubitak sluha.
Osigurana osoba koja ispunjava uvjete za pomagalo iz stavka 4. ovog članka
obvezna je priložiti pisanu izjavu o članovima zajed­ničkog kućanstva s njihovim
osobnim podacima (ime i prezime, adresa i broj osigurane osobe u Zavodu).
Ako u zajedničkom kućanstvu živi više osoba s potpunim gubit­kom sluha pomagalo
iz stavka 1. točke 2. i 3. ovog članka odobrava se samo jednoj osiguranoj osobi
u tom kućanstvu.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/08-01/3
Urbroj: 338-01-01-08-1
Zagreb, 15. siječnja 2008.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med.**, v. r.

Pravilnik, NN 11/2008-341
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Izmjena i dopuna Općih uvjeta ugovora o provođenju zdravstvene zaštite iz obveznog zdravstvenog osiguranja

### NN 11/2008 (25.1.2008.), Izmjena i dopuna Općih uvjeta ugovora o provođenju zdravstvene zaštite iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**342**

Na osnovi članka 75. Zakona o obvez­nom zdravstvenom osigu­ranju (»Narodne
novine«, broj 85/06., 105/06., 118/06., 77/07. i111/07), članka 295. Zakona o
obveznim odnosima (»Narodne novine«, broj 35/05.) i članka 19. Statuta Hrvatskog
zavoda za zdravstveno osiguranje (»Narodne novine«, broj 16/02., 24/02. i
58/03.) Upravno vijeće Hrvatskog zavoda za zdravstveno osiguranje na 53.
sjednici održanoj 15. siječnja 2008. godine donijelo je

## IZMJENU I DOPUNU

### OPĆIH UVJETA UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju zdravstvene zaštite iz ob­veznog
zdravstvenog osiguranja (»Narodne novine«, broj 11/07., 40/07. i 117/07.) iza
članka 13. dodaje se novi članak 13.a. koji glasi:

*»Članak 13.a*

Ugovorni subjekt Zavoda obvezuje se o svojoj namjeri raskida ugovora pisano
obavijestiti Zavod, odmah, a najkasnije 60 dana prije dana s kojim namjerava
raskinuti ugovor. »

Članak 2.

U članku 14. broj: »13.« zamjenjuje se brojem: »13.a«.

Članak 3.

Tiskanica »Izviješće o stopi bolovanja« iz članka 29. stavka 2. zamjenjuje se
tiskanicom »Izviješće o stopi bolovanja« koja je sastav­ni dio ovih Izmjena i
dopuna Općih uvjeta.
U stavku 3. broj: »3,5« zamjenjuje se brojem: »3,1«.

Članak 4.

Ove Izmjene i dopune Općih uvjeta objavljuju se u »Narodnim novinama«.

Klasa: 025-04/08-01/5
Urbroj: 338-01-01-08-1
Zagreb, 15. siječnja 2008.

Predsjednik
Upravnog vijeća Hrvatskog zavoda za
zdravstveno osiguranje
**prim.
Stjepan Bačić, dr. med**., v. r.

Izmjene i dopune, NN 11/2008-342
## Pravilnik o izmjenama i dopunama Pravilnika o načinu i postupku provedbe javnog natječaja za sufinanciranje programskih sadržaja iz sredstava Fonda za poticanje pluralizma i raznovrsnosti elektronički

### NN 11/2008 (25.1.2008.), Pravilnik o izmjenama i dopunama Pravilnika o načinu i postupku provedbe javnog natječaja za sufinanciranje programskih sadržaja iz sredstava Fonda za poticanje pluralizma i raznovrsnosti elektronički

# VIJEĆE ZA ELEKTRONIČKE MEDIJE

**343**

Na temelju članka 57. stavka 5. Zakona o elektroničkim medijima (»Narodne
novine«, broj 122/03 i 79/09), Vijeće za elektroničke medije donosi

## PRAVILNIK

### O IZMJENAMA I DOPUNAMA PRAVILNIKA O NAČINU I POSTUPKU PROVEDBE JAVNOG NATJEČAJA ZA SUFINANCIRANJE PROGRAMSKIH SADRŽAJA IZ SREDSTAVA FONDA ZA POTICANJE PLURALIZMA I RAZNOVRSNOSTI ELEKTRONIČKIH MEDIJA, KRITERIJIMA ZA RASPODJELU SREDSTAVA TE NAČINU PRAĆENJA TROŠENJA SREDSTAVA I OSTVARIVANJA PROGRAMSKIH SADRŽAJA ZA KOJA SU DODIJELJENA

Članak 1.

U članku 4. Pravilnika o načinu i postupak provedbe javnog natječaja za
sufinanciranje programskih sadržaja iz sredstava Fonda za poticanje pluralizma i
raznovrsnosti elektroničkih medija, kriterijima za raspodjelu sredstava te način
praćenja trošenja sredstava i ostvarivanja programskih sadržaja za koja su
dodijeljena (»Narodne novine«, broj 07/08) stavak 3. se briše.

Članak 2.

U članku 8. stavku 4. iza riječi »proglasiti« dodaje se riječ »dio«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-12/08-03/0001
Urbroj: 567-01/08-03
Zagreb, 22. siječnja 2008.

Predsjednik Vijeća
**mr. sc. Denis Peričić**, v. r.

Pravilnik, NN 11/2008-343
## Odluka o odlikovanju mgr. Francisca-Javiera Lozana Redom kneza Trpimira s ogrlicom i Danicom

### NN 12/2008 (30.1.2008.), Odluka o odlikovanju mgr. Francisca-Javiera Lozana Redom kneza Trpimira s ogrlicom i Danicom

# PREDSJEDNIK REPUBLIKE HRVATSKE

**348**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), donosim

## ODLUKU

kojom se odlikuje

*Njegova Ekscelencija*

**mgr. Francisco-Javier Lozano**

*apostolski nuncij*

### REDOM KNEZA TRPIMIRA S OGRLICOM I DANICOM

za osobit doprinos razvitku prijateljskih odnosa i suradnje između Republike
Hrvatske i Svete Stolice.

Klasa: 060-04/08-05/01
Urbroj: 71-05-04/2-08-1
Zagreb, 15. siječnja 2008.

Predsjednik
Republike Hrvatske
**Stjepan Mesić**, v. r.

Odluka, NN 12/2008-348
## Rješenje o dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 12/2008 (30.1.2008.), Rješenje o dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

# MINISTARSTVO ZDRAVSTVA I SOCIJALNE SKRBI

**354**

Na temelju članka 107. stavka 4. i stavka 6. Zakona o oružju (»Narodne novine«
broj 63/07), ministar zdravstva i socijalne skrbi donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o određivanju zdravstvenih ustanova za obavljanje zdravstvenih
pregleda za držanje i nošenje oružja (»Narodne novine«, broj 5/93, 16/93, 59/93,
13/94, 95/95, 17/96, 50/96, 67/96, 110/96,35/97, 76/97, 87/97, 10/98, 28/98,
40/98, 78/98, 100/98, 148/98, 161/98, 42/99, 79/99, 86/99, 100/99, 115/99,
130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01,
53/01, 134/02, 3/03, 14/03, 63/03, 94/03, 107/03, 124/03, 134/03, 150/03,
162/03, 179/03, 198/03, 29/04, 14/05, 84/05, 120/05, 132/05, 138/05,8/06, 28/06,
52/06, 103/06, 115/06, 122/06, 136/06, 9/07, 19/07, 44/07, 63/07 i 71/07) iza
rednog broja 178. dodaju se redni brojevi i riječi:
»179. Poliklinika Medikol za radiologiju, internu medicinu, der­matologiju,
venerologiju i opstetriciju, onkologiju, psihijatriju, fizikalnu medicinu i
rehabilitaciju, oftalmologiju, neurologiju, orto­pediju, otorinolaringologiju,
urologiju, medicinu rada, nuklearnu medicinu, citologiju i opću kirurgiju s
medicinsko-biokemijskom laboratorijem, Zagreb, Voćarska 106
180. Specijalistička ordinacija Jadranka Ferenc Ledić, dr. med. specijalist
medicine rada, Koprivnica, Trg Eugena Kumičića 11
181. Poliklinika CROATIA zdravstveno osiguranje – ARS MEDICA, N. Tesle 9, Pula
182. Eskulap – rehabilitacija d.o.o. za fizikalnu medicinu i rehabilitaciju,
opću medicinu, fizikalnu terapiju i medicinu rada, Slavenskog 7, Zagreb
183. Specijalistička ordinacija medicine rada Anton Štimac, dr. med. spec.
medicine rada, Delnice, Šetalište I. G. Kovačića 1«

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08
Urbroj: 534-05-1-1/2-08-1
Zagreb, 21. siječnja 2008.

Ministar
**mr. Darko Milinović, dr. med**., v. r.

Rješenje, NN 12/2008-354
## Izmjene i dopune Upute za provedbu Odluke o granič­noj obveznoj pričuvi

### NN 12/2008 (30.1.2008.), Izmjene i dopune Upute za provedbu Odluke o granič­noj obveznoj pričuvi

# HRVATSKA NARODNA BANKA

**355**

Na temelju članka 39. stavka 3. Zakona o Hrvatskoj narodnoj banci (»Narodne
novine«, br. 36/2001. i 135/2006.) i točke XII. Odluke o graničnoj obveznoj
pričuvi (»Narodne novine«, br. 146/2005., 69/2006. i 130/2007.) guverner
Hrvatske narodne banke donio je dana 17. siječnja 2008.

## IZMJENE I DOPUNE

### UPUTE ZA PROVEDBU ODLUKE O GRANIČNOJ OBVEZNOJ PRIČUVI

1. U točki 1. Upute za provedbu Odluke o graničnoj obveznoj pričuvi (»Narodne
novine«, br. 155/2005., 75/2006. i 82/2006.) (u nastavku teksta: Uputa) u stavku
1. alineji 1. iza riječi »banke« dodaju se riječi: »i štedne banke«.
U točki 1. Upute u stavku 2. alineja 1. mijenja se i glasi:
»– štedionice specijalne namjene (stambene štedionice) i banke kada je to
posebnim zakonom propisano.«
2. U točki 5. Upute iza stavka 3. dodaje se stavak 4., koji glasi:
»Za banku koja se u sudski registar upiše nakon stupanja na snagu Odluke o
izmjenama i dopunama Odluke o graničnoj obveznoj pričuvi (»Narodne novine«, br.
130/2007.) (u nastavku teksta: Odluka) početnim obračunskim razdobljem iz
stavaka 1., 2. i 3. ove točke smatrat će se razdoblje koje počinje prvoga
kalendarskog dana u mjesecu koji slijedi nakon mjeseca u kojem je banka upisana
u sudski registar, a završava posljednjega kalendarskog dana toga mjeseca.«
3. U točki 15. Upute iza stavka 6. dodaje se stavak 7., koji glasi:
»Za banku koja se u sudski registar upiše nakon stupanja na snagu Odluke
početnim obračunskim razdobljem iz stavaka 2., 3., 4. i 5. ove točke smatrat će
se razdoblje koje počinje prvoga kalendarskog dana u mjesecu koji slijedi nakon
mjeseca u kojem je banka upisana u sudski registar, a završava posljednjega
kalendarskog dana toga mjeseca.«
4. Banka koja se u sudski registar upiše nakon stupanja na snagu Odluke obvezna
je u obrascu GOP, koji je sastavni dio Upute, na svim mjestima gdje se navodi
početno obračunsko razdoblje navesti datume početka i završetka početnoga
obračunskog razdoblja utvrđenog u skladu s točkom 2. ovih izmjena i dopuna
Upute.
5. Ove izmjene i dopune Upute stupaju na snagu osmog dana od dana objave u
»Narodnim novinama«.

Uputa br.: 10-020/01-08/ŽR
Zagreb, 17. siječnja 2008.

Guverner
Hrvatske narodne banke
**dr. sc. Željko Rohatinski**, v. r.

Izmjene i dopune, NN 12/2008-355
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Izmjene i dopune Upute za provedbu Odluke o poseb­noj obveznoj pričuvi na obveze po izdanim vrijednosnim papirima

### NN 12/2008 (30.1.2008.), Izmjene i dopune Upute za provedbu Odluke o poseb­noj obveznoj pričuvi na obveze po izdanim vrijednosnim papirima

# HRVATSKA NARODNA BANKA

**356**

Na temelju članka 39. stavka 3. Zakona o Hrvatskoj narodnoj banci (»Narodne
novine««, br. 36/2001. i 135/2006.) i točke XIII. Odluke o posebnoj obveznoj
pričuvi na obveze po izdanim vrijednosnim papirima (»Narodne novine«, br.
18/2006. i 130/2007.) guverner Hrvatske narodne banke donio je dana 17. siječnja
2008.

## IZMJENE I DOPUNE

### UPUTE ZA PROVEDBU ODLUKE O POSEBNOJ OBVEZNOJ PRIČUVI NA OBVEZE PO IZDANIM VRIJEDNOSNIM PAPIRIMA

1. U točki 1. Upute za provedbu Odluke o posebnoj obveznoj pričuvi na obveze po
izdanim vrijednosnim papirima (»Narodne novine«, br. 24/2006.) (u nastavku
teksta: Uputa) u stavku 1. alineji 1. iza riječi »banke« dodaju se riječi: »i
štedne banke«.
U točki 1. Upute u stavku 2. alineja 1. mijenja se i glasi:
»– štedionice specijalne namjene (stambene štedionice) i banke kada je to
posebnim zakonom propisano.«
2. U točki 9. Upute iza stavka 1. dodaje se stavak 2., koji glasi:
»Za banku koja se u sudski registar upiše nakon stupanja na snagu Odluke o
izmjenama i dopunama Odluke o posebnoj obveznoj pričuvi na obveze po izdanim
vrijednosnim papirima (»Narodne novine«, br. 130/2007.) (u nastavku teksta:
Odluka) početnim obračunskim razdobljem iz stavka 1. ove točke smatrat će se
razdoblje koje počinje 1. kalendarskog dana u mjesecu koji slijedi nakon mjeseca
u kojem je banka upisana u sudski registar, a završava posljednjega kalendarskog
dana toga mjeseca.«
3. Banka koja se u sudski registar upiše nakon stupanja na snagu Odluke obvezna
je u obrascu POP, koji je sastavni dio Upute, na svim mjestima gdje se navodi
početno obračunsko razdoblje navesti datume početka i završetka početnoga
obračunskog razdoblja utvrđenog u skladu s točkom 2. ovih Izmjena i dopuna
Upute.
4. Ove izmjene i dopune Upute stupaju na snagu osmog dana od dana objave u
»Narodnim novinama«.

Uputa br.: 11-020/01-08/ŽR
Zagreb, 17. siječnja 2008.

Guverner
Hrvatske narodne banke
**dr. sc. Željko Rohatinski**, v. r.

Izmjene i dopune, NN 12/2008-356
## Odluka o izmjeni Odluke o općinskim porezima Općine Nuštar

### NN 12/2008 (30.1.2008.), Odluka o izmjeni Odluke o općinskim porezima Općine Nuštar

# OPĆINA NUŠTAR

**357**

Na temelju Odluke Ustavnog suda Republike Hrvatske, br. U-I-1559/2001 i
U-I-2355/2002 (»Narodne novine«, br. 26/07 i članaka 31., 35., 42. i 43. Zakona
o financiranju jedinica lokalne samouprave i uprave (»Narodne novine«, br.
117/93., 69/97., 33/00., 73/00.,127/00., 59/01., 107/01., 150/02., 147/03.,
132/06. i 261/07.) i članka 25. Statuta Općine Nuštar (»Službeni vjesnik
Vukovarsko-srijemske županije«, broj: 12/01., 15/01., 9/02., 6/05. i 5/06.),
Općinsko vijeće Nuštar na 18. sjednici održanoj 19. prosinca 2007. godine,
donosi

## ODLUKU

### O IZMJENI ODLUKE O OPĆINSKIM POREZIMA

Članak 1.

Ovom Odlukom mijenja se Odluka o općinskim porezima, klasa: 022-05/01-01/661,
urbroj: 2188/18, od 13. prosinca 2001. godine.

Članak 2.

Članak 3. Odluke mijenja se i glasi:
»Općini Nuštar pripadaju sljedeći porezi:
1. Prirez poreza na dohodak
2. Porez na kuće za odmor
3. Porez na korištenje javnih površina«.

Članak 3.

Članci 11., 12., 13., 14., 15., 16., 17., 18., 19., 20., 21., 22., 23., 24. i
25. se brišu.

Članak 4.

Ova Odluka stupa na snagu danom objave u »Narodnim novinama«, a primjenjuje se
od 1. siječnja 2008. godine.
Ova Odluka objavit će se u »Službenom vjesniku« Vukovarsko--srijemske županije.

Klasa: 022-05/07-01/1091
Urbroj: 2188/07
Nuštar, 19. prosinca 2007.

Predsjednik
Općinskog vijeća
**Ivan Pezić**, v. r.

Odluka, NN 12/2008-357
## Uredba o računanju vremena u 2008. godini

### NN 13/2008 (1.2.2008.), Uredba o računanju vremena u 2008. godini

# VLADA REPUBLIKE HRVATSKE

**362**

Na temelju članka 2. stavka 2. Zakona o računanju vremena (»Narodne novine«, br.
27/93 i 33/96), Vlada Republike Hrvatske je na sjednici održanoj 24. siječnja
2008. godine donijela

## UREDBU

### O RAČUNANJU VREMENA U 2008. GODINI

Članak 1.

Ljetno računanje vremena u 2008. godini počinje 30. ožujka 2008. godine u 02 h
00 min i 00 s, tako što se pomicanjem za jedan sat unaprijed, vrijeme u 02 h 00
min i 00 s računa kao 03 h 00 min i 00 s.

Članak 2.

Ljetno računanje vremena u 2008. godini završava 26. listopada 2008. godine u 03
h 00 min i 00 s, tako što se pomicanjem za jedan sat unatrag vrijeme u 03 h 00
min i 00 s računa kao 02 h 00 min i 00 s.

Članak 3.

Sat koji se 26. listopada 2008. godine zbog pomicanja za jedan sat unatrag
pojavljuje dva puta između 02 h 00 min i 00 s i 03 h 00 min i 00 s, označava se
prvi put kao sat 2A, a drugi put kao sat 2B.

Članak 4.

Ova Uredba stupa na snagu osmog dana od dana objave u »Narodnim novinama«.

Klasa: 960-02/08-01/01
Urbroj: 5030106-08-1
Zagreb, 24. siječnja 2008.

Predsjednik
**dr. sc. Ivo Sanader**, v. r.

Uredba, NN 13/2008-362
## Odluka o raspisivanju izbora za Gradsko vijeće Grada Osijeka

### NN 13/2008 (1.2.2008.), Odluka o raspisivanju izbora za Gradsko vijeće Grada Osijeka

# VLADA REPUBLIKE HRVATSKE

**366**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 4. stavka
2. Zakona o izboru članova predstav­ničkih tijela jedinica lokalne i područne
(regionalne) samouprave (»Narodne novine«, br. 33/2001, 10/2002, 155/2002,
45/2003, 43/2004,
40/2005, 44/2005 – pročišćeni tekst i 109/2007), Vlada Republike Hrvatske je na
sjednici održanoj 24. siječnja 2008. godine donijela

## ODLUKU

### O RASPISIVANJU IZBORA ZA GRADSKO VIJEĆE GRADA OSIJEKA

I.

Raspisuju se izbori za članove Gradskog vijeća Grada Osijeka.

II.

Za dan provedbe izbora određuje se nedjelja, 9. ožujka 2008. godine.

III.

Ova Odluka stupa na snagu danom objave u »Narodnim novinama«.

Klasa: 015-01/07-02/03
Urbroj: 5030106-08-2
Zagreb, 24. siječnja 2008.

Predsjednik
**dr. sc. Ivo Sanader**, v. r.

Odluka, NN 13/2008-366
## Odluka o izmjenama Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

### NN 13/2008 (1.2.2008.), Odluka o izmjenama Odluke o osnivanju Povjerenstva za imovinu Vlade Republike Hrvatske i povjeravanja tom Povjerenstvu poslova upravljanja i raspolaganja imovinom Republike Hrvatske

# VLADA REPUBLIKE HRVATSKE

**368**

Na temelju članka 10. i članka 30. stavka 2. Zakona o Vladi Republike Hrvatske
(»Narodne novine«, br. 101/98, 15/2000, 117/2001, 199/2003 i 30/2004), Vlada
Republike Hrvatske je na sjednici održanoj 24. siječnja 2008. godine donijela

## ODLUKU

### O IZMJENAMA ODLUKE O OSNIVANJU POVJERENSTVA ZA IMOVINU VLADE REPUBLIKE HRVATSKE I POVJERAVANJA TOM POVJERENSTVU POSLOVA UPRAVLJANJA I RASPOLAGANJA IMOVINOM REPUBLIKE HRVATSKE

I.

U Odluci o osnivanju Povjerenstva za imovinu Vlade Republike Hrvatske i
povjeravanja tom Povjerenstvu poslova upravljanja i raspolaganja imovinom
Republike Hrvatske (»Narodne novine«, br. 21/2004, 30/2005 i 21/2006), u točki
I. stavci 2. i 3. mijenjaju se i glase:
»U Povjerenstvo se imenuju:
1. dr. sc. Ivo Sanader, predsjednik Vlade Republike Hrvatske – predsjednik;
2. Damir Polančec, potpredsjednik Vlade Republike Hrvatske i ministar
gospodarstva, rada i poduzetništva – zamjenik predsjednika;
3. Đurđa Adlešič, potpredsjednica Vlade Republike Hrvatske – član;
4. Ivan Šuker, ministar financija – član;
5. Berislav Rončević, ministar unutarnjih poslova – član;
6. Ana Lovrin, ministrica pravosuđa – član;
7. Branko Vukelić, ministar obrane – član;
8. Božidar Kalmeta, ministar mora, prometa i infrastrukture – član;
9. Petar Čobanković, ministar regionalnog razvoja, šumarstva i vodnoga
gospodarstva – član;
10. Marina Matulović Dropulić, ministrica zaštite okoliša, prostornog uređenja i
graditeljstva – član;
11. Damir Bajs, ministar turizma – član;
12. Antun Palarić, državni tajnik Središnjega državnoga ureda za upravu – član.
Mr. sc. Grga Ivezić, državni tajnik Središnjega državnoga ureda za upravljanje
državnom imovinom, imenuje se tajnikom Povjerenstva.«

II.

Ova Odluka stupa na snagu danom objave u »Narodnim novinama«.

Klasa: 022-03/08-02/02
Urbroj: 5030109-08-01
Zagreb, 24. siječnja 2008.

Predsjednik
**dr. sc. Ivo Sanader**, v. r.

Odluka, NN 13/2008-368
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o razrješenju pomoćnika ministra obrane

### NN 13/2008 (1.2.2008.), Rješenje o razrješenju pomoćnika ministra obrane

# VLADA REPUBLIKE HRVATSKE

**369**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 6.a stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvatske je na sjednici održanoj 24. siječnja 2008. godine donijela

## RJEŠENJE

### O RAZRJEŠENJU POMOĆNIKA MINISTRA OBRANE

Razrješuje se IVO BAČIĆ dužnosti pomoćnika ministra obrane, radi odlaska na novu
dužnost.

Klasa: 080-02/08-02/28
Urbroj: 50304/2-08-01
Zagreb, 24. siječnja 2008.

Predsjednik
**dr. sc. Ivo Sanader**, v. r.

Rješenje, NN 13/2008-369
## Rješenje o imenovanju državnog tajnika Ministarstva unutarnjih poslova

### NN 13/2008 (1.2.2008.), Rješenje o imenovanju državnog tajnika Ministarstva unutarnjih poslova

# VLADA REPUBLIKE HRVATSKE

**370**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 40. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvatske je na sjednici održanoj 24. siječnja 2008. godine donijela

## RJEŠENJE

### O IMENOVANJU DRŽAVNOG TAJNIKA MINISTARSTVA UNUTARNJIH POSLOVA

Imenuje se IVO BAČIĆ državnim tajnikom Ministarstva unutarnjih poslova.

Klasa: 080-02/08-01 /29
Urbroj: 50304/2-08-01
Zagreb, 24. siječnja 2008.

Predsjednik
**dr. sc. Ivo Sanader**, v. r.

Rješenje, NN 13/2008-370
## Rješenje o razrješenju pomoćnika ministra mora, turizma, prometa i razvitka

### NN 13/2008 (1.2.2008.), Rješenje o razrješenju pomoćnika ministra mora, turizma, prometa i razvitka

# VLADA REPUBLIKE HRVATSKE

**371**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 6.a stavka
2. Zakona o sustavu državine uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst, 199/2003 i 79/2007),
Vlada Republike Hrvatske je na sjednici održanoj 24. siječnja 2008. godine
donijela

## RJEŠENJE

### O RAZRJEŠENJU POMOĆNIKA MINISTRA MORA, TURIZMA, PROMETA I RAZVITKA

Razrješuje se ŽELJKO TUFEKČIĆ dužnosti pomoćnika ministra mora, turizma, prometa
i razvitka, radi odlaska na novu dužnost.

Klasa: 080-02/08-02/31
Urbroj: 50304/2-08-01
Zagreb, 24. siječnja 2008.

Predsjednik
**dr. sc. Ivo Sanader**, v. r.

Rješenje, NN 13/2008-371
## Rješenje o imenovanju državnog tajnika Ministarstva mora, prometa i infrastrukture

### NN 13/2008 (1.2.2008.), Rješenje o imenovanju državnog tajnika Ministarstva mora, prometa i infrastrukture

# VLADA REPUBLIKE HRVATSKE

**372**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 40. stavka
1. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst, 199/2003 i 79/2007), Vlada
Republike Hrvatske je na sjednici održanoj 24. siječnja 2008. godine donijela

## RJEŠENJE

### O IMENOVANJU DRŽAVNOG TAJNIKA MINISTARSTVA MORA, PROMETA I INFRASTRUKTURE

Imenuje se ŽELJKO TUFEKČIĆ državnim tajnikom Ministarstva mora, prometa i
infrastrukture.

Klasa: 080-02/08-01/33
Urbroj: 50304/2-08-01
Zagreb, 24. siječnja 2008.

Predsjednik
**dr. sc. Ivo Sanader**, v. r.

Rješenje, NN 13/2008-372